Herm (øy)

Herm (guernésiais: Haerme) er geografisk en av Kanaløyene og en del av området til den større øya Guernsey, lokalisert i Den engelske kanal, nordvest for Frankrike og sør for England. Den er 2,4 km lang og under 0,8 km bred. Den er orientert nord-sør med flere strekninger med sandstrender på nordkysten. Guernsey ligger i vest og Jersey i sørøst, og den mindre øya Jethou ligger rett utenfor dens sørvestkyst.

Herm ble først oppdaget i den meslittiske perioden (steinalderen) sammen med de øvrige øyene i dens nærhet. De første bosetterne kom i løpet av den neolittiske tiden (bondesteinalderen) og bronsealderen. Mange graver fra disse periodene er fortsatt tilgjengelige i dag, de fleste av dem på nordsiden av øya. Øya ble annektert av hertugdømmet Normandie i 933 (middelalderen), men ble værende under den engelske kronen da Normandie ble avgitt til Frankrike i 1204. Under den andre verdenskrig ble Herm okkupert av Nazi-Tyskland og ble scene for det britiske kommandoraidet «Operasjon Huckaback» i februar 1943,Mason, Geoffrey B. (2006): «Naval-Related Code Names - By Name», Naval HistoryLett, Brian (2013): The Small Scale Raiding Force, Pen and Sword, upaginert. men ble ellers uberørt av krigshandlingene. Herm er i dag administrert av selskapet Herm Island Ltd,«Herm Island Ltd», SeasonWorkers.com opprettet av Starboard Settlement, som ervervet seg Herm i 2008 i frykt for at salg av øya ville true øyas kulturelle identitet.Taylor, Jerome (25. september 2008): «Herm Island: Lovers' rock», The Independant

Herms havn er på vestkysten. Det er flere interessante bygninger i dens nærhet, blant annet det historiske hotellet White House, kapellet , St Tugual's Chapel, Fisherman's Cottage, puben og restauranten «The Mermaid», og en liten barneskole med rundt åtte barn. I løpet av en travel sommersesong kan opp til 100 000 turister besøke øya. De ankommer via en av katamaranfergene som er operert av Trident Charter Company. Som med naboøya Sark er biler forbudt på øya, dessuten også sykler, men motordrevne terrengsykler og traktorer benyttes for å frakte folk og bagasje der hvor det er særskilt tillatt.Dixon, Rachel (28. april 2015): «Let’s go to ... Herm, the Channel Islands», The Guardian

 Referanser 

 Eksterne lenker 

 Herm-island.com
 Herm, nettstedet Channel Island

Kategori:Kanaløyene
Kategori:Private øyer